તમારા વાળ બે દિવસ સુધી ધોયા ન હોય અને એમાં તમને જો હેરસ્ટાઇલ કરવી હોય તો એના માટે ફિશટેલ હેરસ્ટાઇલ બેસ્ટ છે. આ એક જૂની હેરસ્ટાઇલ છે, જે આપણી મમ્મીઓ આપણને કરી આપતી. સૌથી પહેલાં વાળને બે સેક્શનમાં ડિવાઇડ કરો. બે સેક્શનમાં ડિવાઇડ કર્યા પછી એક સેક્શનના વાળમાંથી થોડા વાળ લો અને એને બીજા સેક્શનમાં નાખો. એવી રીતે બીજા સેક્શનમાંથી થોડા વાળ લઈ એને પહેલા સેક્શનમાં નાખો. આ પદ્ધતિને રિપીટ કરતા જાઓ. આ રીતે નીચે સુધી કરો. એ વાતનું ધ્યાન રાખો કે જેમ-જેમ તમે નીચે ચોટલી વાળતા જશો એમ-એમ તમારો ચોટલો પાતળો થવો જોઈએ. જો તમારા વાળ બહુ રેશમી હોય તો વાળમાં હેરસ્પ્રેનો ઉપયોગ કરવો જોઈએ.